Tembung mésias ngrujuk marang wong sing diurapi Allah, selaras kabiyasan Israèl kuna sing ndeleng tindakan pangurapan minangka tengering pamilihan lan panyucèn Allah.[4] Wong sing diurapi dianggep minangka duwèkané Allah lan éntuk jejibahan kusus.[4] Tokoh-tokoh sing dilantik kanthi pangurapan biyasané raja lan imam, utawa uga tokoh sing dipilih déning Gusti dhéwé.[4] Jroning Alkitab Ibrani utawa Prajanjian Lawas, istilah kasebut diwènèhaké marang Raja saka wong-wong Yahudi sing diurapi nalika prastawa pelantikan dhèwèké (bdk. 1 Samuel 10:1, Mazmur 2:2).[5]